stanford-oval/wikipedia huggingface dataset:
มารี เออเจนี เลอเลย์
เพลง > อีพี (E.P.)

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| My Favorite Songs |  วางจำหน่าย:  8 มิถุนายน พ.ศ. 2564  รูปแบบ: เทป, ซีดี  สังกัด : อิสระ |  เพราะ (Just Because)  วันที่เธอต้องไป  ไม่เป็นไร  ห่าง...คิดถึง  ช่วงเวลา Feat. โอ ปวีย์  กาแฟ |
| Handle with care (EP.) |  วางจำหน่าย:  15 กุมภาพันธ์ พ.ศ. 2566  รูปแบบ: Piemium Pack (CD Package & Dise)  สังกัด : สไปร์ซซี่ ดิสก์ |  Bubble  Blush  Still Talking  Make Your Mind |
เพลง > ซิงเกิ้ล

เพลง ใกล้เธอ...แต่ไม่ใกล้ไป ร่วมกับ เจตสุภา เครือแตง
เพลง Wink
เพลง รักแบบเพื่อนไม่เหมือนแฟน
เพลง ขี้ตกใจ
อัลบั้ม Jump And Play
เพลง รักเธอนะ ร่วมกับ กฤชกนก สวยสด
เพลง หน้าตาของความรัก ร่วมกับ กฤชกนก สวยสด
เพลง แอ๊บ ร่วมกับ กฤชกนก สวยสด
เพลง กาแฟ
เพลง เพราะ (Just Because)
เพลง วันที่เธอต้องไป
เพลง ช่วงเวลา feat. โอ ปวีร์
เพลง เธอทั้งนั้น (SPICYDISC 14th Anniversary Version) รวมศิลปิน SPICYDISC
เพลง ติดอยู่ตรงนี้ (เพลงแรกภายใต้สังกัด Spicydisc)
เพลง เจอปู๊บ รักปั๊บ (Pupé BNK48 Original Fan Song)
เพลง รักต้องมนต์ feat. MVL
เพลง ใกล้เธอ...แต่ไม่ใกล้ไป (A Little Secret) ร่วมกับ JAN CHAN
เพลง รางวัลปลอบใจ ร่วมกับ LAZYLOXY
เพลง เชื่อพี่ไม่มีหลุด ร่วมกับ Nap a lean, มิ้นต์ ชาลิดา
เพลง ชิซุกะ (ถึง.. เดคิสุงิ)
เพลง โลกอีกใบ ร่วมกับ ปราโมทย์ ปาทาน
เพลง หรือฉันคิดไปเอง
เพลง ครั้งหนึ่งในชีวิต ร่วมกับ ศุกลวัฒน์ คณารศ
เพลง Wink ร่วมกับ WONDERFRAME & CTR
เพลง รักแบบเพื่อนไม่เหมือนแฟน ร่วมกับ GUNGUN
เพลง รักเธอนะ feat. POTAY MEAN
เพลง กล่องสุ่ม
เพลง ห่วงเธอหน้าฝน ร่วมกับ URBOYTJ
เพลง ข้อความ (SoH) ร่วมกับ แว่นใหญ่, ดิว Better Weather, โต Mirrr, แอลลี่
เพลง Bubble (เพลงสากลเพลงแรก)
เพลง ยิ้มอ่อนและมองบน
เพลง คลั่งรัก.. คนน่ารัก
เพลง ต้องเสียน้ำตาให้เธออีกกี่ครั้ง
เพลง Blush
เพลง รักป่าว..ไม่รู้ ร่วมกับ TAO STP
เพลง รู้ได้แล้วมั้ย
เพลง Still Talking
เพลง Missed Call (มิสคอล) ร่วมกับ Bie The Ska
เพลง แค่เพื่อน… ไม่เป็นละได้ป่ะ (Friend Zone) ร่วมกับ Kyutae Oppa
เพลง ถ้าบอกว่าไม่ไหว (เธอจะกลับมาไหม)
เพลง ปันรอยยิ้ม
เพลง 10 A.M. (สิบโมงเช้า)
เพลง ลืมได้จริงใช่ไหม วมกับ NUM KALA
เพลง โท่นป๊ะกันวันสงกรานต์ ร่วมกับ Wan, Karn, Unkle T., MVL, Mai No One Else, Toh, FANG
เพลง หากว่าเราไม่คิดถึงกัน feat. The Parkinson
เพลง How Was Your Day
เพลง Make Your Mind Up ร่วมกับ Maximillian
เพลง ไม่ได้ก็ไม่เอา ร่วมกับ PiXXiE
เพลง This is our life ร่วมกับ Violette Wautier
เพลง เธอจะเชื่อไหม (เธอชนะแต่เราแพ้ EP. เธอชนะ)
เพลง ดวงสุขเข้า ดวงเขาแทรก
เพลง แม่งเอ๊ย Feat. MILLI
เพลง วันนี้เมื่อปีที่แล้ว (On This Day) Feat.  STAMP
เพลง ตะลึง (ต้นฉบับ อนัน อันวา) โปรเจกต์ Dance Covery (RS Music X High Cloud Entertainment)
เพลง เท่าไหร่ก็ไม่พอ (Never Enough) Feat.NOA
เพลง โหมดพระจันทร์
เพลง Snyc Feat.fu me fest
เพลง เก่งแต่ลับหลัง Feat. Punch โฟร์อีฟ
เพลง อยู่คนเดียวกับเขา
เพลง ไม่ก้าวผ่าน
เพลง ลองมั้ย?
เพลง > เพลงประกอบละคร/ซีรีส์

เพลง รู้ตัวช้า Feat. กฤชกนก สวยสด เพลงประกอบละคร แม่เปียดื้อ
เพลง ปากแข็ง ใจไม่แข็ง ร่วมกับ กฤชกนก สวยสด เพลงประกอบละคร หลานสาวนายพล
เพลง ห่าง...คิดถึง เพลงประกอบละคร I Sea U ฉันรักทะเล...ที่มีเธอ
เพลง ฉันไม่รู้ เพลงประกอบละคร ลมไพรผูกรัก
เพลง ใจหนึ่งก็รัก ใจหนึ่งก็รู้ เพลงประกอบละคร ดวงใจในไฟหนาว
เพลง คนที่ถูกลืม เพลงประกอบละคร OMG ผีป่วนชวนมารัก
เพลง อยากจะหายตัว เพลงประกอบละคร ดวงแบบนี้ไม่มีจู๋
เพลง อยากมีแฟนแล้ว เพลงประกอบภาพยนตร์ ส้มป่อย
เพลง Can't You See - ส้ม มารี (Zom Marie) Ost. Unlucky Ploy
เพลง ซ่อน เพลงประกอบละคร ซ่อนกลิ่น
เพลง Just Wanna Be With เพลงประกอบละคร จังหวะหัวใจนายสะอาด
เพลง เจ้าหญิง เพลงประกอบซีรีส์ My Sassy Princess เจ้าหญิง 2022
เพลง ขอเวลาอีกหน่อย เพลงประกอบซีรีส์ ลุ้นรัก 12%
เพลง คว้า เพลงประกอบละคร รากแก้ว
เพลง กันและกัน ร่วมกับ Billkin Ost. เธอกับฉันกับฉัน
เพลง เจ็บกว่า Ost. ค่อย ๆ รัก Step By Step
เพลง ไม่เคยจะคิด เพลงประกอบละคร พนมนาคา
เพลง อย่าพูดว่ารักมันง่ายไป เพลงประกอบละคร กลเกมรัก
เพลง นิทาน เพลงประกอบละคร Club Friday The Series Hot Love Issue
เพลง Erotic Movie (ร่วมกับ มัสเกตเทียส์, ประกอบซีรีส์ The Outing ทริปซ่อนชู้)
เพลง ล้านปีแสง Still Missing You (From Uranus2324)
เพลง จะรักหรือจากฉันไป (Love me or Leave me) เพลงประกอบละครซีรีย์ชุด ดวงใจเทวพรหม ตอน ดุจอัปสร
ม ฉึก ฉึก ร่วมกับ F.HERO, Amanda, Por Unnop
เพลง เติม(รัก)ให้เต็ม100 ร้วมกับ Pod Thanachai
แหล่งข้อมูลอื่น

มารี เออเจนี เลอเลย์ ที่อินสตาแกรม
มารี เออเจนี เลอเลย์ ที่เอกซ์ (ทวิตเตอร์)
เทศบาลของประเทศญี่ปุ่น

แผนที่แสดงเทศบาลทั้งหมดของประเทศญี่ปุ่น (รวมพื้นที่พิพาท)
เทศบาลของประเทศญี่ปุ่น เป็นระดับเขตการปกครองรองจากระดับจังหวัด ประเทศญี่ปุ่นแบ่งออกเป็น 47 จังหวัด แต่ละจังหวัดประกอบด้วยเทศบาลจำนวนมาก ทั้งประเทศมีเทศบาลรวม 1,719 แห่ง (ข้อมูลเดือนมกราคม ค.ศ. 2013) เทศบาลมีอยู่ด้วยกัน 4 ประเภท ได้แก่ นคร เมือง หมู่บ้าน และเขตพิเศษของโตเกียว ซึ่งในภาษาญี่ปุ่นเรียกระบบนี้ว่า ชิกุโจซง (ญี่ปุ่น: 市区町村; โรมาจิ: shikuchōson) โดยที่คันจิแต่ละตัวแทนเทศบาลแต่ละประเภท นครใหญ่จะแบ่งเป็นหลายเขต แต่ไม่เหมือนกับเขตพิเศษของโตเกียว เนื่องจากเขตของนครใหญ่ไม่มีสถานะเป็นเทศบาล
สถานะ

สถานะของเทศบาล ถ้าเป็นหมู่บ้าน เมือง หรือนคร จะได้รับการจัดตั้งโดยจังหวัด โดยทั่วไป หมู่บ้านหรือเมืองสามารถเลื่อนสถานะเป็นนครได้เมื่อมีประชากรมากกว่าห้าหมื่นคน และนครก็สามารถลดสถานะเป็นเมืองหรือหมู่บ้านได้เมื่อมีประชากรลดลงน้อยกว่าห้าหมื่นคน (แต่ไม่จำเป็น) นครที่มีประชากรน้อยที่สุด คือ อูตาชิไน จังหวัดฮกไกโด มีประชากรเพียงสามพันกว่าคน ในขณะที่เมืองที่อยู่ในจังหวัดเดียวกันอย่าง โอโตฟูเกะ มีประชากรกว่าสี่หมื่นคน และหมู่บ้านที่มีประชากรมากที่สุดของประเทศ คือ โยมิตัน มีประชากร 40,517 คน
โตเกียวมีสถานะเป็น "มหานคร" (ญี่ปุ่น: 都; โรมาจิ: to) ซึ่งประกอบด้วยเทศบาล 62 แห่งได้แก่ 23 เขตพิเศษ, 26 นคร, 5 เมือง และ 8 หมู่บ้าน ซึ่งตั้งอยู่ทั้งในแผ่นดินใหญ่และหมู่เกาะห่างไกล แต่ละเทศบาลมีการเลือกตั้งนายกเทศมนตรีและสภาเทศบาลของตนเอง
ตัวอย่าง

ต่อไปนี้เป็นตัวอย่างของนครในประเทศญี่ปุ่น
ฟูกูโอกะ นครที่มีประชากรมากที่สุดในภูมิภาคคีวซู
ฮิโรชิมะ นครแห่งอุตสาหกรรมการผลิตในภูมิภาคชูโงกุในเกาะฮนชู
โคเบะ เมืองท่าสำคัญริมทะเลในเซโตะ ตั้งอยู่ใกล้กับโอซากะ
คิตะกีวชู นครที่มีประชากรกว่าเก้าแสนคนในเกาะคีวชู
เกียวโต อดีตเมืองหลวงของประเทศญี่ปุ่น
นางาซากิ เมืองท่าบนเกาะคีวชู
นาโงยะ ศูนย์กลางการผลิตรถยนต์ที่สำคัญของภูมิภาคบนชายฝั่งตะวันออกของเกาะฮนชู
โอซากะ นครแห่งอุตสาหกรรมการผลิตริมทะเลในเซโตะ
ซัปโปโระ เมืองใหญ่สุดในจังหวัดฮกไกโด
เซ็นได ศูนย์กลางหลักของฮนชูตะวันออกเฉียงเหนือ (หรือเรียกว่า ภูมิภาคโทโฮกุ)
โยโกฮามะ เมืองท่าทางใต้ของโตเกียว
ดูเพิ่ม

เทศบาล
เกษรอัมรินทร์

| --- | --- |
Gaysorn Amarin
เกษรอัมรินทร์ในปี พ.ศ. 2564 ก่อนการปรับปรุง
th
ที่ตั้ง: 496–502 ถนนเพลินจิต แขวงลุมพินี เขตปทุมวัน กรุงเทพมหานคร
พิกัด: 13°44′37″N 100°32′29″E﻿ / ﻿13.74361°N 100.54139°E﻿ / 13.74361; 100.54139
เปิดให้บริการ: พ.ศ. 2528 (ศูนย์การค้าอัมรินทร์ พลาซ่า)  23 กุมภาพันธ์ พ.ศ. 2528 (แมคโดนัลด์)  1 กรกฎาคม พ.ศ. 2565 - กุมภาพันธ์ พ.ศ. 2567 (ปรับปรุงศูนย์การค้า)  28 กุมภาพันธ์ พ.ศ. 2567 (LV The Place Bangkok) 20 มีนาคม พ.ศ. 2567 (ศูนย์การค้าเกษรอัมรินทร์)
ชื่อเดิม: อัมรินทร์พลาซ่า (พ.ศ. 2528-2565)
ผู้บริหารงาน: บริษัท เกษรพร็อพเพอร์ตี้ จำกัด
จำนวนชั้น: 5 ชั้น (เกษรอัมรินทร์)  22 ชั้น (อัมรินทร์ ทาวเวอร์)
ขนส่งมวลชน:  สถานีชิดลม สถานีสยาม
ศูนย์การค้าเกษรอัมรินทร์ (อังกฤษ: Gaysorn Amarin) หรือในชื่อเดิม ศูนย์การค้าอัมรินทร์ พลาซ่า (อังกฤษ: Amarin Plaza) เป็นโครงการพัฒนาพื้นที่พาณิชยกรรมแบบผสมที่ตั้งอยู่ในย่านราชประสงค์ ประกอบด้วยศูนย์การค้า 5 ชั้น และอาคารสำนักงาน 22 ชั้น
เกษรอัมรินทร์เปิดดำเนินการในปี พ.ศ. 2528 โดยมีห้างสรรพสินค้าโซโก้เป็นผู้เช่าหลัก อาคารออกแบบโดย รังสรรค์ ต่อสุวรรณ โดดเด่นด้วยการออกแบบด้วยสถาปัตยกรรมหลังสมัยใหม่ ที่ผสมผสานองค์ประกอบแบบกรีก-โรมันเข้ากับส่วนหน้ากระจกสมัยใหม่ ซึ่งต่อมาได้กลายเป็นความสำเร็จในเชิงพาณิชย์และเป็นปรากฎการณ์ในหมู่นักพัฒนา อีกทั้งยังเป็นต้นแบบของสถาปัตยกรรมในลักษณะนี้ที่เกิดขึ้นตามมาในประเทศไทย กระนั้นก็มีการวิพากษ์วิจารณ์อย่างหนักในแวดวงสถาปนิก โครงการนี้ดำเนินการโดยบริษัท อัมรินทร์พลาซ่า จำกัด ซึ่งต่อมาเปลี่ยนชื่อเป็น ดิ เอราวัณ กรุ๊ป จนถึงปี พ.ศ. 2550 เกษรกรุ๊ปได้ซื้อกิจการและผนวกเป็นส่วนหนึ่งของเกษรวิลเลจในเวลาต่อมา
ประวัติ > การพัฒนา

เกษรอัมรินทร์ เป็นทรัพย์สินแห่งแรกของบริษัท อัมรินทร์พลาซ่า จำกัด ซึ่งต่อมาเปลี่ยนชื่อเป็น ดิ เอราวัณ กรุ๊ป ถือเป็นการร่วมลงทุนด้านอสังหาริมทรัพย์ครั้งแรกของครอบครัวว่องกุศลกิจ ซึ่งดำเนินธุรกิจหลักในอุตสาหกรรมน้ำตาลผ่านกลุ่มมิตรผล อิสระ ว่องกุศลกิจ เป็นผู้ริเริ่มโครงการนี้ หลังจากได้รับข้อเสนอจากตระกูลศรีวิกรม์ ซึ่งเป็นเจ้าของที่ดิน และได้ร่วมมือกับตระกูลวัฒนาเวคิน เพื่อก่อตั้งบริษัทในปี พ.ศ. 2525 ซึ่งในอีกหกปีต่อมา อิสระได้ให้วิฑูรย์พี่ชายของเขา ดูแลกิจการนี้แทนตน
อาคารหลังนี้ออกแบบโดยรังสรรค์ ต่อสุวรรณ โดดเด่นด้วยการวางองค์ประกอบกรีก-โรมันเข้าด้วยกัน เช่น เสาไอออนิก ผ้าสักหลาด และบัวหัวเสา ร่วมกับผนังกระจกสมัยใหม่ รังสรรค์กล่าวว่าเขาไม่ได้มุ่งมั่นที่จะสร้างการออกแบบหลังสมัยใหม่ แต่ดัดแปลงตามสิ่งที่เขาคาดหวังจะดึงดูดรสนิยมของผู้เช่า แม้กระนั้นเจ้าของโครงการบางส่วนก็ไม่เห็นด้วยกับการออกแบบดังกล่าว แต่เขายืนกรานโดยรับประกันว่าจะมีผู้สนใจเช่าพื้นที่นี้ ไม่อย่างนั้นเขาจะเสียค่าปรับการก่อสร้างล่าช้าและยังต้องออกแบบใหม่โดยไม่ได้รับค่าจ้างอีกด้วย โครงการขายได้ร้อยละ 80 ของยูนิตทั้งหมดก่อนเริ่มการก่อสร้าง การออกแบบอาคารกลายเป็นปรากฎการณ์ในหมู่สถาปนิกและนักพัฒนาชาวไทย หลังจากนั้นมีการการนำเอาองค์ประกอบกรีก-โรมันในลักษณะเดียวกับโครงการนี้มาใช้กันอย่างแพร่หลาย อย่างไรก็ตาม การออกแบบนี้ได้รับการวิพากษ์วิจารณ์อย่างหนักในแวดวงสถาปนิกว่าเป็นการใช้องค์ประกอบคลาสสิกอย่างไม่เหมาะสม โดยเฉพาะในบริบทสิ่งก่อสร้างของไทยในเวลานั้น
การก่อสร้างเริ่มขึ้นในปี พ.ศ. 2526 แต่ในช่วงแรกประสบปัญหากับระบบเสาเข็ม ทำให้เจ้าของเปลี่ยนจากเสาเข็มเจาะคอนกรีตเป็นระบบเจาะ ทำให้ความคืบหน้าล่าช้าไปมากเนื่องจากโครงสร้างของดิน และการก่อสร้างได้เปลี่ยนไปใช้เสาเข็มเจาะเหล็กอีกครั้ง ซึ่งประสบปัญหามากขึ้นไปอีก เนื่องจากการก่อสร้างต้องหยุดชะงักตามคำสั่งศาลที่โรงแรมเอราวัณได้ฟ้องร้องเรื่องมลพิษทางเสียง แม้จะมีปัญหาข้างต้น แต่การชำระเงินล่วงหน้าของโครงการทำให้มีความมั่นคงทางการเงิน และสามารถลดเงินกู้จาก ธนาคารไทยพาณิชย์ ซึ่งเริ่มแรกประมาณ 270 ล้านบาท เป็นน้อยกว่า 100 ล้านบาท ซึ่งทำให้มีความได้เปรียบเหนือคู่แข่งอย่างพันธุ์ทิพย์พลาซ่า อันเปิดทำการเมื่อไม่กี่เดือนก่อนหน้านั้น
ประวัติ > การดำเนินงาน

เกษรอัมรินทร์เปิดทำการในปี พ.ศ. 2528 โดยมีห้างสรรพสินค้าโซโก้ เป็นผู้เช่าหลัก ซึ่งเป็นสาขาต่างประเทศแห่งแรกของบริษัทเครือญี่ปุ่นดังกล่าว ในเวลาเดียวกันศูนย์การค้าเอ็มบีเค เซ็นเตอร์ที่อยู่ใกล้เคียง ได้เปิดให้บริการห้างสรรพสินค้าโตคิวด้วย อัมรินทร์พลาซ่ายังเคยเป็นที่ตั้งของแมคโดนัลด์สาขาแรกในประเทศไทย ซึ่งอยู่ด้านหน้าอาคาร โดยร้านเปิดทำการในวันที่ 23 กุมภาพันธ์ ปีเดียวกัน
"โซโก้" กลายเป็นชื่อที่ผู้คนพูดถึงอาคารแห่งนี้ อย่างไรก็ตาม บริษัทเผชิญกับการขาดทุนอย่างหนักในช่วงสองสามปีแรก เนื่องจากจำนวนห้างสรรพสินค้าที่เพิ่งเปิดใหม่ทำให้เกิดการแข่งขันที่รุนแรง โซโก้เปิดสาขาที่สองในศูนย์การค้าเอราวัณ แบงค็อก ซึ่งเป็นโครงการในเครือเดียวกัน แต่ปิดตัวลงไม่นานหลังจากที่บริษัทแม่ในญี่ปุ่นลดขนาดการดำเนินงานระหว่างประเทศลงในปี พ.ศ. 2543
ในปี พ.ศ. 2550 กลุ่มบริษัทเอราวัณได้ขายอัมรินทร์พลาซ่าให้กับกลุ่มเกษรเจ้าของที่ดิน (ซึ่งดำเนินการศูนย์การค้าเกษรพลาซ่าอยู่ฝั่งตรงข้ามของถนน) เนื่องจากใกล้จะสิ้นสุดสัญญาเช่าระยะเวลา 30 ปีของทรัพย์สินซึ่งมีโอกาสในการปรับปรุงอย่างจำกัด โครงการนี้ถูกรวมเข้าเป็นส่วนหนึ่งของเกษรวิลเลจในอีกสิบปีให้หลัง ต่อมาได้รับการบูรณะครั้งใหญ่ระหว่างปี 2565 ถึง 2567 และดำเนินการเปิดอีกครั้งในชื่อเกษรอัมรินทร์ โดยใช้แนวคิดผสมผสานสถาปัตยกรรมเดิมเข้ากับการใช้ชีวิตยุคใหม่
การจัดสรรพื้นที่

เกษรอัมรินทร์ตั้งอยู่ริมถนนเพลินจิต ใกล้มุมตะวันออกเฉียงใต้ของแยกราชประสงค์ ในเขตปทุมวัน กรุงเทพมหานคร เชื่อมต่อด้วยทางเดินลอยฟ้าไปยังสถานีชิดลมของ รถไฟฟ้าบีทีเอส รวมถึงอาคารเกษรเซ็นเตอร์ที่อยู่ตรงข้าม และโครงการอื่น ๆ ในพื้นที่ นอกจากนี้ยังมีสะพานลอยตรงไปยังโรงแรมแกรนด์ ไฮแอท เอราวัณที่อยู่ใกล้เคียง
เกษรอัมรินทร์ แบ่งพื้นที่เป็นสองส่วน คือ ศูนย์การค้า ความสูง 5 ชั้น พื้นที่ 55,000 ตารางเมตร และอาคารสำนักงานอัมรินทร์ทาวเวอร์ ความสูง 22 ชั้น พื้นที่ 21,000 ตารางเมตร โดยมีผู้เช่าหลัก เช่น วิลล่า มาร์เก็ท, อีฟแอนด์บอย, เรณู, คอปเปอร์ บียอนด์ บุฟเฟต์, จัสต์โค และศูนย์อาหารเดอะ คุก แอท อัมรินทร์ เป็นต้น อีกทั้งยังเป็นที่ตั้งของ "แอลวี เดอะ เพลส แบงค็อก" สาขารูปแบบพิเศษของหลุยส์ วิตตอง แห่งแรกของโลก ซึ่งประกอบด้วยร้านค้า, นิทรรศการ "วิชันนารี เจอร์นีส์", เลอ คาเฟ่, และร้านอาหาร เปิดเมื่อวันที่ 28 กุมภาพันธ์ พ.ศ. 2567 อีกทั้งบริเวณร้านแมคโดนัลด์เดิม จะพัฒนาเป็นบูติกของโรเล็กซ์
นอกจากนี้ บริเวณใกล้เคียงยังเป็นที่ตั้งของศาลท้าวอัมรินทราธิราชอีกด้วย
ดูเพิ่ม

รายชื่อศูนย์การค้าในประเทศไทย
แหล่งข้อมูลอื่น

เกษรอัมรินทร์ (ซ้าย) เชื่อมต่อกับโรงแรม แกรนด์ ไฮแอท เอราวัณ (ขวา) โครงการทั้งสองได้รับการพัฒนาโดยกลุ่มเอราวัณและออกแบบโดยรังสรรค์
เกษรอัมรินทร์ในปี พ.ศ. 2548
แอลวี เดอะ เพลส แบงค็อก
ศาลท้าวอัมรินทราธิราช
ซีเกมส์ 2021

| --- | --- |

เมืองเจ้าภาพ: ฮานอย และเมืองรอบ ๆ
ประเทศ:  เวียดนาม
คำขวัญ: "For a Stronger Southeast Asia" (เวียดนาม: Vì một Đông Nam Á mạnh mẽ hơn)
ประเทศเข้าร่วม: 11 ประเทศ
นักกีฬาเข้าร่วม: 5,467 คน
กีฬา: 40 ชนิดกีฬา
ชนิด: 526 ประเภท
พิธีเปิด: 12 พฤษภาคม 2565 (2565-05-12)
พิธีปิด: 23 พฤษภาคม 2565 (2565-05-23)
ประธานพิธีเปิด: เหงียน ซวน ฟุก  ประธานาธิบดีเวียดนาม
ประธานพิธีปิด: ฝั่ม มิญ จิ๊ญ  นายกรัฐมนตรีเวียดนาม
นักกีฬาปฏิญาณ: หวู ถั่ญ อาน
ผู้ตัดสินปฏิญาณ: ฟาน ถิ หง็อก ลิญ
ผู้จุดคบเพลิง: กว๊าก ถิ ลาน
สนามกีฬาหลัก: สนามกีฬาแห่งชาติหมีดิ่ญ
เว็บไซต์ทางการ
← ฟิลิปปินส์ 2019พนมเปญ 2023 →
กีฬาซีเกมส์ 2021 (พ.ศ. 2564)  (เวียดนาม: Đại hội Thể thao Đông Nam Á 2021, แปลตรงตัว 'มหกรรมกีฬาซีเกมส์ 2021') เป็นการจัดการแข่งขันซีเกมส์ ครั้งที่ 31 ซึ่งมีการกำหนดว่าจะจัดขึ้นที่ประเทศเวียดนามในช่วงเดือนพฤษภาคม พ.ศ. 2565 โดยจะแข่งขันจำนวนกีฬาทั้งสิ้น 40 ชนิดกีฬา 11 ประเทศ
ในแผนการตอนแรกนั้นมีการวางแผนว่าจะจัดในโฮจิมินห์ซิตีแต่การเป็นเจ้าภาพในเมืองนี้ต้องมีการก่อสร้างเพิ่มจึงทำให้มีการเปลี่ยนแผนที่วางเอาไว้แล้วไปจัดที่ฮานอยแทนเนื่องจากฮานอยมีสิ่งอำนวยความสะดวกและสนามกีฬาที่พร้อมใช้งานอยู่แล้ว
การคัดเลือกเจ้าภาพ

ฮานอยและนครโฮจิมินห์ทั้ง 2 เมืองได้เสนอตัวเป็นเจ้าภาพจัดการแข่งขัน ในขณะที่นครโฮจิมินห์เป็นเมืองที่ได้รับความนิยมมากที่สุด แต่ฮานอยก็ถือว่าดีกว่าเมื่อพิจารณาจากสภาพของโครงสร้างพื้นฐานที่มีอยู่ ทั้งนี้เป็นไปตามคำสั่งของเหงียน เติ๊น สุง นายกรัฐมนตรีเวียดนาม ที่สั่งไม่ให้จังหวัดและเมืองต่าง ๆ สร้างสิ่งอำนวยความสะดวกใหม่สำหรับการแข่งขันกีฬาเพื่อลดค่าใช้จ่าย หลังประเทศประกาศขอถอนตัวจากการเป็นเจ้าภาพการแข่งขันกีฬาเอเชียนเกมส์ 2018  เนื่องจากอ้างข้อจำกัดทางการเงิน
การคัดเลือกเจ้าภาพ > ฮานอย

ตามข้อเสนอของฮานอยที่ส่งไปยังกระทรวงวัฒนธรรม กีฬา และการท่องเที่ยว ฮานอยจะใช้เงิน 1.7 ล้านล้านด่ง (77 ล้านดอลลาร์) เพื่อเตรียมการและดำเนินการจัดการแข่งขัน 2 สัปดาห์ในช่วงปลายเดือนพฤศจิกายนถึงธันวาคม คาดว่าจะได้รับคืน 97 ล้านด่ง (4.3 ล้านเหรียญสหรัฐ) จากลิขสิทธิ์ในการออกอากาศ โฆษณา ผู้สนับสนุน และการสนับสนุนอื่น ๆ
การคัดเลือกเจ้าภาพ > นครโฮจิมินห์

ในเดือนธันวาคม พ.ศ. 2560 คณะกรรมการเทศบาลนครโฮจิมินห์ของพรรคคอมมิวนิสต์ได้อนุมัติข้อเสนอให้เป็นเจ้าภาพตามข้อเสนอที่ได้เสนอไป ค่าใช้จ่ายจะอยู่ที่ 7.48 ล้านล้านด่ง (330 ล้านดอลลาร์สหรัฐ) โดยจะใช้ 6.6 ล้านล้านด่ง (290 ล้านดอลลาร์สหรัฐ) ในการปรับปรุงสิ่งอำนวยความสะดวกด้านกีฬา และ 904 พันล้านด่ง (40 ล้านดอลลาร์สหรัฐ) สำหรับค่าใช้จ่ายในการดำเนินการ นอกจากนี้การก่อสร้างสักเจี๊ยกสปอตส์คอมเพล็กซ์ต้องใช้เงิน 8.2 ล้านล้านด่ง (360 ล้านเหรียญสหรัฐ) และจะไม่มีการสร้างหมู่บ้านนักกีฬา การแข่งขันจะจัดขึ้นเป็นระยะเวลา 12 วันในช่วงกลางเดือนสิงหาคมและมีการแข่งขันกีฬา 30-36 รายการ จังหวัดด่งนายและจังหวัดบิ่ญเซืองจะเป็นเจ้าภาพส่วนหนึ่งของการจัดการแข่งขัน
การคัดเลือกเจ้าภาพ > การตัดสินใจ

เมื่อวันที่ 9 กรกฎาคม พ.ศ. 2561 รัฐบาลเวียดนามได้เลือกฮานอยเป็นเจ้าภาพการแข่งขันกีฬาซีเกมส์ครั้งที่ 31 และอาเซียนพาราเกมส์ 2022 เมื่อวันที่ 13 พฤศจิกายน พ.ศ. 2562 เหงียน ซวน ฟุก นายกรัฐมนตรีเวียดนามได้ลงนามสัญญาให้ฮานอยเป็นเจ้าภาพจัดการแข่งขัน แม้จะมีการเลื่อนกีฬาโอลิมปิกฤดูร้อน 2020 แต่การแข่งขันจะยังคงจัดขึ้นตั้งแต่ปลายเดือนพฤศจิกายนถึงต้นเดือนธันวาคม พ.ศ. 2564 สามเดือนหลังจากการแข่งขันกีฬาโอลิมปิกที่มีกำหนดใหม่ อาเซียนพาราเกมส์ครั้งที่ 11 จะจัดขึ้นในวันที่ 17–23 ธันวาคม พ.ศ. 2564 โดยสถานโทรทัศน์ประเทศเวียดนาม และวอยซ์ออฟเวียดนามได้รับการแต่งตั้งให้เป็นผู้ดำเนินรายการ
การเลื่อนเวลา

เดิมกำหนดจะจัดขึ้นตั้งแต่วันที่ 21 พฤศจิกายน ถึง 2 ธันวาคม พ.ศ. 2564 เนื่องจากการระบาดทั่วของโควิด-19 ทำให้การแข่งขันซีเกมส์ 2021 ต้องเลื่อนออกไปเป็นวันที่ 12 ถึง 23 พฤษภาคม พ.ศ. 2565
การเตรียมความพร้อมและพัฒนาการ

คณะกรรมการจัดการแข่งขันซีเกมส์ของประเทศเวียดนาม (SEAGOC) ก่อตั้งขึ้นในเดือนเมษายน พ.ศ. 2563 โดยมีหน้าที่ในการจัดเตรียม วางแผน และดำเนินการตามแผนเพื่อจัดการแข่งขัน
การเตรียมความพร้อมและพัฒนาการ > งบประมาณ

แผนงบประมาณที่ถูกเสนอโดยรัฐบาลเวียดนามสำหรับการจัดการแข่งขันซีเกมส์ในครั้งนี้ ถูกประมาณในขั้นต้นไว้ที่ 1.6 ล้านล้านด่ง (2.5 พันล้านบาท) ในจำนวนนั้น 9.803 แสนล้านด่ง (1.5 พันล้านบาท) จะถูกใช้เป็นค่าจัดงาน และอีก 6.023 แสนล้านด่ง (9.54 ร้อยล้านบาท) จะถูกใช้ในการปรับปรุงและการซ่อมแซมสิ่งอำนวยความสะดวกในการกำกับดูแลของกระทรวงวัฒนธรรม กีฬาและการท่องเที่ยวของเวียดนาม องค์การบริหารส่วนจังหวัดมีหน้าที่รับผิดชอบในการปรับปรุงสิ่งอำนวยความสะดวกที่อยู่ภายใต้อำนาจการบริหารของตน นอกจากการสร้างลู่ปั่นจักรยานใหม่ในจังหวัดฮหว่าบิ่ญและสนามเทนนิสในศูนย์ฝึกอบรมและการแข่งขันกีฬาฮานอย ก็ไม่มีสิ่งใดที่ถูกสร้างขึ้นเพิ่มเติ่มเพื่อจัดการแข่งขันในครั้งนี้
รายได้ที่คาดว่าจะได้รับ อยู่ที่ประมาณ 2.266 แสนล้านด่ง (3.6 ร้อยล้านบาท) แบ่งเป็น 1.366 แสนล้านด่งจากค่าที่พักของคณะตัวแทนของแต่ละประเทศและอีก 6.5 หมื่นล้านดองจากสิทธิ์ในการออกอากาศ
เนื่องจากการระบาดทั่วของโควิด-19 งบประมาณในการจัดการแข่งขันขันถูกตัดออก ในเดือนมกราคม 2565 รัฐบาลเวียดนามได้อนุมัติงบประมาณสำหรับการจัดการแข่งขันไว้ที่ 7.5 แสนล้านด่ง (1.2 พันล้านบาท) และในวันที่ 1 เมษายน 2565 รัฐบาลเวียดนามได้อนุมัติงบประมาณเพิ่มเติมสำหรับเกมส์อีก 4.49 แสนล้านด่ง (7.11 ร้อยล้านบาท) โดยเป็นเงินที่ถูกนำมาจากงบประมาณประเทศสำหรับการกีฬาและการฝึกร่างกายของปี 2565 ทางด้านกระทรวงและหน่วยงานกลางสี่แห่งได้รับเงิน 378.3 พันล้านดอง ในขณะที่ ฮานอยและจังหวัดอีก 11 จังหวัด ได้รับงบประมาณเพิ่มเติม 7.07 หมื่นล้านด่ง
การเตรียมความพร้อมและพัฒนาการ > สถานที่แข่งขัน > สถานที่ที่ไม่ใช่การแข่งขัน

| จังหวัด/เทศบาล | สนามแข่งขัน | รายการ |
| --- | --- | --- |
| ฮานอย | ศูนย์การประชุมแห่งชาติเวียดนาม | ศูนย์กระจายเสียงระหว่างประเทศ (IBC) |
| ฮานอย | ศูนย์การประชุมแห่งชาติเวียดนาม | ศูนย์สื่อมวลชน (MPC) |
การแข่งขัน > ขบวนพาเหรดแห่งชาติ

กลุ่มคณะผู้แทนของแต่ละประเทศ ถูกนำขบวนโดยหญิงใส่อ๊าวส่ายสีแดงลายดอกไม้ ถือป้ายรูปวงรีที่มีชื่อประเทศของคณะผู้แทนอยู่
| ลำดับ | ประเทศ | ผู้ถือธงชาติ | กีฬา |
| --- | --- | --- | --- |
| 1 |  บรูไน (BRU) (Brunei Darussalam) | Anisah Najihah Abdullah | ปันจักสีลัต |
| 2 |  กัมพูชา (CAM) | Jessa Khan | ยิวยิตสู |
| 3 |  อินโดนีเซีย (INA) | Emilia Nova | กรีฑา |
| 4 |  ลาว (LAO) | Soulasith Khamvongsa | เปตอง |
| 5 |  มาเลเซีย (MAS) | นูร์ ดาบิตาห์ ซาบรี | กระโดดน้ำ |
| 6 |  พม่า (MYA) | อ่อง ทุน มิน | เซปักตะกร้อ |
| 7 |  ฟิลิปปินส์ (PHI) | เออร์เนสต์ จอห์น โอบีนา | กรีฑา |
| 8 |  สิงคโปร์ (SGP) | ชีค ฟาร์ฮัน | ปันจักสีลัต |
| 9 |  ไทย (THA) | สุวิจักขณ์ ขุนทอง | ยิวยิตสู |
| 10 |  ติมอร์-เลสเต (TLS) | Ana Da Costa | เทควันโด |
| 11 |  เวียดนาม (VIE) | เหงียน ฮุย ฮหว่าง | ว่ายน้ำ |
การแข่งขัน > ประเทศที่เข้าร่วม

ประเทศที่เข้าร่วมกีฬาซีเกมส์ 2021 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
เดิมที ทั้งประเทศไทยและอินโดนีเซียถูกทางองค์กรต่อต้านการใช้สารต้องห้ามโลกลงโทษด้วยการห้ามใช้ธงชาติในการแข่งขัน ภายหลังมีการถอนบทลงโทษนี้ในวันที่ 3 กุมภาพันธ์ พ.ศ. 2565
บรูไน (24)
กัมพูชา (560)
อินโดนีเซีย (499)
ลาว (363)
มาเลเซีย (612)
พม่า (352)
ฟิลิปปินส์ (656)
สิงคโปร์ (476)
ไทย (888)
ติมอร์-เลสเต (69)
เวียดนาม (965) (เจ้าภาพ)
การแข่งขัน > ชนิดกีฬา

การแข่งขันกีฬาซีเกมส์ครั้งที่ 31 จะมีทั้งหมด 40 ชนิดกีฬา ซึ่งส่วนใหญ่เป็นกีฬาที่การแข่งขันในกีฬาโอลิมปิก
การตลาด > เพลงประจำการแข่งขัน

Let’s Shine ประพันธ์โดย ฮุย ตวน ขับร้องโดย ตัง ดวง, วาน ไม ฮวง, โฮ ง็อก ฮา, ไอแซค  feat.แร็พโดย เดน วอ เนื้อหาสื่อถึงมนุษย์ที่เกิดมาโดยมีเป้าหมายในการฝ่าฟันอุปสรรคเพื่อมุ่งสู่เป้าหมายที่สูงยิ่งขึ้น การเดินทางผ่านเรื่องราวต่าง ๆ ที่เต็มไปด้วยความมุ่งมั่นทุ่มเท พยายาม และการสนับสนุนจากคนรอบข้าง
สรุปเหรียญการแข่งขัน

*  เจ้าภาพ ( เวียดนาม)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เวียดนาม* | 205 | 125 | 116 | 446 |
| 2 |  ไทย | 92 | 103 | 136 | 331 |
| 3 |  อินโดนีเซีย | 69 | 91 | 81 | 241 |
| 4 |  ฟิลิปปินส์ | 52 | 70 | 104 | 226 |
| 5 |  สิงคโปร์ | 47 | 46 | 73 | 166 |
| 6 |  มาเลเซีย | 39 | 45 | 90 | 174 |
| 7 |  พม่า | 9 | 18 | 35 | 62 |
| 8 |  กัมพูชา | 9 | 13 | 41 | 63 |
| 9 |  ลาว | 2 | 7 | 33 | 42 |
| 10 |  บรูไน | 1 | 1 | 1 | 3 |
| 11 |  ติมอร์-เลสเต | 0 | 3 | 2 | 5 |
| รวม (11 ประเทศ) | รวม (11 ประเทศ) | 525 | 522 | 712 | 1759 |
การถ่ายทอดสด

*   ประเทศเจ้าภาพ ( เวียดนาม)
| ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> รหัสประเทศ | ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> ประเทศ | ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> เครือข่ายออกอากาศ | ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> สถานีโทรทัศน์ที่ออกอากาศ | ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> สถานีวิทยุที่ออกอากาศ | ผู้ถือลิขสิทธิ์การถ่ายทอดสดในเอเชียตะวันออกเฉียงใต้ ซีเกมส์ 2021> ออกอากาศออนไลน์ |
| --- | --- | --- | --- | --- | --- |
| BRU |  บรูไน | สถานีวิทยุโทรทัศน์แห่งบรูไน (RTB) | อาร์ทีบี เปอร์ดานา | Nasional FM |  |
| CAM |  กัมพูชา | Hang Meas HDTV วิทยุและโทรทัศน์ชาติกัมพูชา | โทรทัศน์ชาติกัมพูชา | วิทยุชาติกัมพูชา |  |
| INA |  อินโดนีเซีย | โทรทัศน์สาธารณรัฐอินโดนีเซีย (TVRI) เอ็มเอ็มซี มีเดีย | ทีวีอาร์ไอ ทีวีอาร์ไอ สปอร์ต เอ็มเอ็นซีทีวี อาร์ซีทีไอ ไอนิวส์ | วิทยุสาธารณรัฐอินโดนีเซีย | เอ็มเอ็นซี มีเดีย (อาร์ซีทีไอ+ และ วิชัน+) |
| LAO |  ลาว | วิทยุและโทรทัศน์แห่งชาติลาว | สถานีโทรทัศน์แห่งชาติลาว | วิทยุแห่งชาติลาว |  |
| MAS |  มาเลเซีย | สถานีวิทยุโทรทัศน์แห่งมาเลเซีย (RTM) แอสโตร | ทีวี1 ทีวี2 แอสโตร อารีน่า แอสโตร อารีน่า เอชดี | Ai FM KL FM Minnal FM Nasional FM TraXX FM | RTM (MyKlik) แอสโตร (แอสโตร โก) |
| MYA |  พม่า | สถานีวิทยุโทรทัศน์แห่งชาติเมียนมา | สกายเน็ต เอ็มอาร์ทีวี-4 เอ็มอาร์ทีวี | วิทยุเมียนมา |  |
| PHI |  ฟิลิปปินส์ | ทีวี 5 เน็ตเวิร์ก ซิกนัลทีวี | ทีวี 5 (ทีวี 5 มะนิลา) วัน สปอร์ตส์ (วัน สปอร์ตส์ 41 มะนิลา) | Radyo5 92.3 News FM | ซิกนัล เพลย์ |
| SGP |  สิงคโปร์ | มีเดีย คอร์ป | แชนแนล 5 | Ria 89.7FM Gold 905 Symphony 924 YES 933 CNA938 Warna 94.2FM Class 95 Capital 95.8FM Oli 96.8FM Love 97.2FM 987FM | มีเดีย คอร์ป (มีวอช และ มีเดีย คอร์ปบนยูทูบ) |
| THA |  ไทย | โทรทัศน์รวมการเฉพาะกิจแห่งประเทศไทย | เอ็นบีที 2 เอชดี ททบ.5 เอชดี ทีสปอร์ต 7 จีเอ็มเอ็ม 25 ช่อง 9 เอ็มคอต เอชดี ช่อง 3 เอชดี ช่อง 7HD พีพีทีวี | วิทยุ อสมท สวท. | ทรูไอดี |
| TLS |  ติมอร์-เลสเต | อาร์ทีทีแอล เอเชียนสปอร์ตแชนแนลเน็ตเวิร์ก | โทรทัศน์ติมอร์-เลสเต เอเชียนสปอร์ต | วิทยุติมอร์-เลสเต |  |
| VIE |  เวียดนาม | สถานีวิทยุโทรทัศน์แห่งประเทศเวียดนาม (VTV) โทรทัศน์โฮจิมินห์ (HTV) ฮานอย ทีวี เวียดนามมัลติมีเดียคอร์ปอเรชั่น (VTC) กว๋างนิญวิทยุและโทรทัศน์ บั๊กนิญวิทยุและโทรทัศน์ | วีทีวี1 วีทีวี5 วีทีวี6 เฮชทีวี1 เฮชทีวี คีย์ เฮชทีวี กีฬา เฮชทีวี9 วีทีซี1 วีทีซี3 วีทีซี8 ฮานอย ทีวี2 คิวทีวี3 ทีเฮชเฮชเอ็น | สถานีวิทยุเวียดนาม | เค+ VTVcab (เครือข่ายกีฬา) |